open-index/open-wikipedia-markdown huggingface dataset:
Jonas Forsang

**Jonas Forsang** (født 1980), kjent under artistnavnet **Apollo**, er en norsk musiker, journalist, forlegger, forfatter og forretningsmann fra Bekkelaget i Oslo.

## Musiker
Jonas Forsang var, under artistnavnet Apollo, en av aktørene blant norskspråklige rap-artister på 2000-tallet, sammen med grupper som Klovner i Kamp, Tungtvann og Pen Jakke. I 2002 ble debutalbumet *[[Mine damer og herrer (Apollo-album)|Mine damer og herrer]]* utgitt på Universal. Albumet ble Spellemann- og Alarmprisnominert i kategorien beste hiphop-album. I 2004 utga han oppfølgeren *[[Satan's sirkus]]* (Universal).

Han startet senere rockebandet Yoga Fire. I 2009 vant han MTV Europe Music Awards i kategorien beste norske artist med Yoga Fire. De ble også nominert i kategorien Best European Act. Med Yoga Fire vant han også Spellemannprisen 2010 i klassen musikkvideo.

## Journalist
Forsang har arbeidet som journalist for flere norske aviser og magasiner, og har også vært tilknyttet featureavdelingen til Dagens Næringsliv. 

I 2011 var han med på store deler av flukten til kokaindømte Stina Brendemo Hagen i den såkalte «Boliviasaken». Hans reportasje fra flukten fikk mye omtale etter at Hagens bolivianske advokat påsto at Forsang hadde vært delaktig i å bistå Hagen under flukten. 

## Forfatterskap
I 2015 var han medforfatter på Petter A. Stordalens selvbiografi, *Jeg skal fortelle deg min hemmelighet* (Pilar forlag). I 2018 var han forfatter av Gunhild Stordalens selvbiografi *Det store bildet* (Pilar forlag) og Petter Northugs selvbiografi *Min historie* (Pilar forlag).

Jonas Forsang var forlegger i Strawberry Publishing AS, som han grunnla sammen med Petter A. Stordalen, Jørn Lier Horst og Magnus S. Rønningen. Forlagshuset besto av forlagene Pilar, Capitana, Armada, Canoa, Bastion og Anemone. 

De hadde også forlag i Sverige og Danmark, før disse ble solgt i 2020 til det svenske forlagshuset Bonnier. I 2020 ble også majoritetsandel av Strawberry Publishing solgt til Bonnier. Forlaget skiftet i januar 2022 navn til Bonnier Norsk Forlag AS.

Forsang er medgründer og eier av flere andre norske selskaper, blant andre Karnov Group Norway AS. Han innehar i tillegg flere styreverv.

Forsang er gift med influenser og podkaster Vanessa Rudjord.

## Diskografi

### Album
* *[[Scenario EP]]* (Rar), 2000
* *[[Mine damer og herrer (Apollo-album)|Mine damer og herrer]]* (Universal), 2001
* *[[Satan's sirkus]]* (Universal), 2004
* *Fuck you eller penga tilbake* med Yoga Fire (MTG Music), 2009
* *Opp som en konge* (MTG Music), 2012

## Bibliografi
* *Rom* 13 (Forlaget Press), 2012
* *Jeg skal fortelle deg min hemmelighet* (Aller), 2015
* *Det store bildet* (Pilar forlag), 2018
* *Northug – Min historie* (Pilar forlag), 2018

## Referanser


## Eksterne lenker
*
Amnesi

**Amnesi** (gresk: Ἀμνησία amnesia; *hukommelsestap*) er minnetap, eller tap av evne til å danne nye minneinntrykk. Amnesi kan være av kortvarig, forbigående karakter (for eksempel ved alkoholrus eller hjernerystelse eller ved epileptiske anfall) eller av mer varig art (eksempelvis etter nærdrukning, langvarig hjertestans eller ulike demenslidelser). 

## Ulike former for amnesi
### Retrograd amnesi
Pasienten har ikke minne om det som har skjedd et tidsrom før hendelsen.

### Anterograd amnesi
Pasienten har problemer med å lagre minneinntrykk for det som skjer etter at skaden har inntruffet. Et kjent eksempel på denne type skade er det verdenskjente tilfellet HM som fikk en total anterograd amnesi etter at store deler av begge tinninglapper inkludert hippocampus ble kirurgisk fjernet for å motvirke epileptiske anfall. Han manglet etter dette fullstendig evne til å danne episodiske minneinntrykk, selv om han demonstrerte god evne til ferdighetslæring.

En rekke sykdommer, stoffer eller ytre påvirkninger kan gi hukommelsesvansker. Hjernerystelser, traumatiske hodeskader, hjerneslag, svulst, operative inngrep i hjernen, hjernesykdommer), epilepsi, føling ved diabetes eller ved bruk av rusmidler. Demens som skyldes progredierende degenerative prosesser i hjernen, preges ofte av hukommelsesvansker, og er ofte det tidligste tegnet på demens-lidelse.

### Psykogen amnesi
Man kan også, ganske sjelden, se psykologisk fremkalte erindringsvansker som er forbundet ved dissosiative lidelser. *Dissosiativ amnesi* betegner hukommelsestap uten kjent organisk årsak som vanligvis omfatter minne for viktige, psykologisk ladete, ofte traumatiske, hendelser av nyere dato. Vanligvis er hukommelsestapet partielt og tematisk selektivt. Ved *dissosiativ fugue* ser man at personer som utviser dissosiativ amnesi vandrer hjemmefra og beveger seg omkring tilsynemessig hensiktsstyrt og med evne til å ivareta grunnleggende egenomsorg og uten påfallende tap av ferdigheter og kunnskaper bortsett fra at de ikke kan redegjøre for seg selv og sin egen historie. Dissosiative amnesier pleier vanligvis å avta relativt hurtig. For øvrig kan symptomatologi med lette (ofte subjektive), hukommelsesvansker, være forbundet med depressive lidelser eller angstlidelser.

### Rusmiddelbetinget amnesi
Alkoholiske black-outs er episoder med hukommelsestap som kan inntreffe ved meget høyt akutt inntak av alkohol eller ved kombinasjonsbruk med andre rusmidler. Ved kronisk alkoholisme kan man også se omfattende amnesiproblemer  som en del av symptomatologien (Korsakovs psykose eller Wernicke-Korsakovs psykose).
Helitrans

**Helitrans AS** er et norsk helikopterselskap med hovedkontor på Trondheim lufthavn, Værnes. Selskapet ble stiftet i 1990, og driver med helikopteroperasjoner som personelltransport, lasteflyging og mastmontasje.

## Historie
Selskapet ble etablert i 1990, og fikk innvilget driftstillatelse av Luftfartsverket året etter. Som helikopterselskap tok Helitrans på seg oppdrag som blant annet montering av GSM-antenner, rovdyrovervåkning, samt transport av personell fra virksomheter som NRK, TV 2, Statkraft og Forsvaret.

Selskapet utvidet driften i 1997, da det gikk til anskaffelse av sitt første fly, en Dornier 228 som ble brukt til å fly mellom Stjørdal og Brønnøysund lufthavn, Brønnøy på vegne av Statoil. Selskapet tok også på seg andre charteroppdrag, blant annet for fotballklubben Rosenborg Selskapets fly, og dets operasjoner ble for øvrig overtatt av Kato Air året etter.

Selskapet utvidet sin virksomhet på ny i 2003 da det kjøpte opp flyfotoselskapet Fjellanger Widerøe Aviation, som blant annet omfattet overvåkingsflyet LN-SFT. Selskapet kjøpte også opp alle innenriksoperasjonene til helikopterselskapet NorCopter, noe som førte til at selskapets flåte ble utvidet. 

Selskapet fløy charterflygninger mellom Ålesund lufthavn, Vigra og Stjørdal på oppdrag fra Helse Sunnmøre en periode i 2007. Helitrans fikk også i oppdrag å trafikkere charterruten mellom Kristiansund lufthavn, Kvernberget, Brønnøysund lufthavn, Brønnøy og Stjørdal etter at Coast Air gikk konkurs. Helitrans trafikkerte disse to rutene, side om side med svenske Direktflyg, begge på vegne av Statoil. Men både Helitrans og Direktflyg ble senere skiftet ut med ruteflyvningene til Widerøe.

Helitrans fløy fra sommeren 2010 til januar 2011 ruteflyvningene for Vildanden, helt frem til Vildanden gikk konkurs. Helitrans brukte to innleide ATR 42 og tre av sine egne British Aerospace Jetstream 32 på operasjonene for Vildanden, men når konkursen kom leverte selskapet begge Helitrans ATR 42-flyene tilbake til sin tyske eier Avanti Air. I 2008 leide Helitrans inn et British Aerospace Jetstream 41 en kort periode, fra det britiske flyselskapet Eastern Airways, som de brukte på charterflyvninger.

Helitrans er heleier av HelikopterDrift.

Helitrans solgte sine tre British Aerospace Jetstream 32 i løpet av første del av 2012, LN-HTB ble solgt til en ukjent kjøper i Afrika og de to siste, LN-FAN og LN-FAQ ble solgt til AIS Airlines. Siden har Helitrans konsentrert seg om sin kjernevirksomhet som leverandør av helikoptertjenester.

Den 3. mars 2025 ble Helitrans slått konkurs i Trøndelag tingrett etter at selskapet selv hadde begjært oppbud. Fem dager seinere ble konkursboet overtatt av Bjarøy Gruppen, og videre drift var sikret.

## Flåte
Helitrans administrerer en flåte bestående av følgende helikoptre: 

## Referanser


## Eksterne lenker
* Helitrans' offisielle nettsted
Paul Camenisch

**Paul Camenisch** (født 7. november 1893 i Zürich, død 13. februar 1970 i Basel) var sveitsisk arkitekt, tegner og maler. Han var med på å grunnlegge kunstnergruppene *Rot-Blau* *(Rød-blå)*, senere *Rot-Blau II* og *Gruppe 33*. Alle gruppene var ekspresjonistisk orienterte.

Han fikk sin arkitektutdannelse i Zürich 1912 til 1916. Deretter ledet han bygningsarbeider i Øst-Preussen, Danzig og Berlin, og var ansatt ved flere arkitektkontorer fram til 1923. Fra 1921 malte han også akvareller med fantastiske arkitektoniske konstruksjoner. Han valgte etter hvert å bli maler og flyttet til kantonen Tessin. Der var han med på å starte den første gruppe *Rot-Blau*, sammen med Albert Müller og Hermann Scherer. Etter hvert kom også Werner Neuhaus med.  Camenisch hadde Ernst Ludwig Kirchner i Davos som mentor.

Gruppen ble etter hvert tynnet ut, da både Scherer og Müller døde. I 1928 ble gruppen nystiftet med Hans Stocker, Coghuf (alias *Ernst Stocker*), Otto Staiger, Charles Hindenlang og Max Sulzbachner. Camenisch var også med på å starte Basels kunstnerforening *Gruppe 33*,  i 1933. Han ble president i denne fra 1936 til 1952 – og utestengt 1953.

I og med at de fleste av hans tidlige verker var ekspresjonistiske, ble hans arbeider erklært «entartet» av nazi-regimet i Tyskland 1937. På den tid hadde han selv orientert seg bort fra ekspresjonismen. Hans motiver kunne imidlertid oppfattes som politiske, men ikke på noen påtrengende eller platt måte.

## Referanser


## Litteratur (på tysk)
* Emil Szittya: *Neue Tendenzen in der Schweizer Malerei. [Mit] Abb. von Camenisch, Coghuf, Hindenlang, Staiger, Stocker, Sulzbachner.* Paris (1929 ?)
* *Gruppe 33 : Otto Abt, Walter Bodmer, Serge Brignoni, Paul Camenisch, Charles Hindenlang ... : [hommage an Bénédict Remund, Hans R. Schiess, Max Sulzbachner zum 100. Geburtstag].* Basel : Galerie Carzaniga + Ueker, 2004 (Utstillingsskrift til Galerie Carzaniga + Ueker, 24. Juni til 7. August 2004)

## Eksterne lenker
* Galeria Carzinga Basel: Paul Camenisch
La Sapienza

**Università degli Studi di Roma "La Sapienza"**, eller kortere **Sapienza Università di Roma** eller bare la **Sapienza** (italiensk for *«visdommen»*), er et universitet i Roma. Universitetet ble grunnlagt 20. april 1303 av pave Bonifatius VIII. Det har 11 fakulteter, 21 museer og 59 bibliotek. I året 2011–2012 hadde universitetet  studenter og en vitenskapelig stab på , og er som sådan det største univeristetet i Europa, samt et vesentlig forsknings- og utdannignssentrum for Sør-Europa.

## Referanser


## Eksterne lenker
*
Donskoj

**Donskoj** (hankjønn), **Donskaja** (hunkjønn), eller **Donskoje** (intetkjønn) kan vise til:

## Personer
*Dmitrij Donskoj (1350–1389) – storfyrste av Moskva 1359–1389
*Alexander Donskoj (født 1970) – borgermester i Arkhangelsk, Russland

## Steder
*Donskoj (by) – en by i Tula oblast, Russland
*Donskoj-klosteret – et stort munkekloster i Moskva, Russland
*Donskoje flybase – en flybase i Kaliningrad oblast, Russland
Institutt for allmenn- og samfunnsmedisin

**Institutt for allmenn- og samfunnsmedisin** er et institutt under Det medisinske fakultet ved Universitetet i Oslo, som driver forskning, undervisning og formidling innenfor fagområdene allmenn- og samfunnsmedisin. Instituttleder er Terje P. Hagen (2020).

## Se også
*Per Fugelli
*Magne Nylenna
*Reidun Førde

## Eksterne lenker
* Institutt for allmenn- og samfunnsmedisin – instituttets hjemmeside
Theodor og Johannes væringene

**De hellige førstemartyrer Theodor og Johannes væringene** (+ 983). Væringer fra Skandinavia som led martyrdøden i Kyiv og senere ble helgenkåret. 

## Liv

Lite er kjent om livet til de to væringene. Faren Theodor var skandinav og kalles i de eldre russiske prologer *Tury*, hvilket trolig er en slavifisering av det hedenske nordiske navnet *Thor*. Kristennavnet Theodor kan han ha fått etter å ha konvertert til kristendommen i Miklagard, hvor han tjente som væring.

Theodor slo seg siden ned i Gardariket og bosatte seg på Dneprs vestre bredd i det som i dag utgjør gamlebyen i Kyiv. Der stod gården hans, et to etages trehus, og der kan man anta at sønnen Johannes vokste opp.

## Martyriet

Nestorkrøniken forteller at i 983 bestemmer den ennå ikke kristne Vladimir den hellige at det skal forrettes en menneskeofring til gudene. Man kaster lodd, og loddet faller på Johannes. Faren nekter å utlevere sin sønn. Da går mobben løs på dem og hugger ned huset rundt dem så de må bøte med livet.

## Kult

Ifølge tradisjonen var det væringenes gård som ble valgt som skueplass da den nyomvendte Vladimir den hellige døpte sitt folk bare få år senere. På samme sted ble der noen år senere reist en kirke; den såkalte Tiende-kirken ble viet Den allhellige Gudføderskens hensovnelse. 

De to martyrene er blitt kalt de første russiske borgere av den himmelske stad. De feires av Den ortodokse kirke den 12. juli. Relikviene finnes i Huleklosteret i Kyiv.

## Kilder
* T. Arentzen: ”Mellom Midgard og Miklagard  –  helgenliv over landegrensene”, *Middelalderforum* 1-2/2003: 161–171
Edwin Scharff

**Edwin Paul Scharff** (født 21. mars 1887 i Neu-Ulm; død 18. mai 1955 i Hamburg), var en betydelig tysk billedhogger og grafiker fra første halvdel av 1900-tallet.

## Liv
Han forlot hjembyen da han var 15 år gammel for å gå kunsthåndverkskole i München. Han fikk derfra opptak ved det kongelige akademiet for skjønne kunster, og ble maler.

Han fikk stipendopphold ett år i Paris (1912/1913). I løpet av det slo han over til skulptur, og gikk inn i en svært produktiv fase, parallelt med at han ble utnevnt til professor i Berlin.

Den nasjonalsosialistiske maktovertakelsen førte tilsynelatende ikke til problemer. Han mottok et oppdrag til portal for utstillingen *Schaffendes Volk* i Düsseldorf: To store bronsefigurer til 100 000 Riksmark i 1937, for noen måneder senere å bli entartet-erklært med arbeidsforbud.

Etter den andre verdenskrig underviste han ved Landeskunstschule Hamburg, og døde der i 1955.

Edwin-Scharff-Museum ble åpnet i Neu-Ulm i 1999. Dette skal gi et varig overblikk over hans livsverk.
Deler av livsverket ble også vist ved documenta-utstillingene i 1955 og 1959. Det finnes også en minnepris: *Edwin-Scharff-Preis*.

## Referanser


## Eksterne lenker
* 
* 
* Edwin-Scharff-Hjemmeside
* Edwin-Scharff-Museum
* Auf der Ausstellung Schaffendes Volk 1937
*
Anders Jørgensen

**Anders Jørgensen** er en norsk veterinær og dr. scient. fra Tjølling, Larvik.  

Han tok graden cand. scient. ved Universitetet i Bergen i 2002 og ble dr.scient. ved Norges veterinærhøgskole på et doktorgradsarbeid gjennomført som ansatt ved Veterinærinstituttet.

Gjennom sitt doktorgradsarbeid har han oppdaget en ny parasittisk flagellat som rammer oppdrettsfisk. Han disputerte 24. januar 2008 for dr. scient.-graden ved Norges veterinærhøgskole med avhandlingen *[[Genetic Studies of Diplomonad Flaggelates from Fish]]*.

Prosjektet startet fordi det ble oppdaget utbrudd av sykdom blant oppdrettslaks. Fisken fikk store byller i muskulaturen og indre organer. Dette viste seg å være forårsaket av store mengder flagellater nært beslektet med drikkevannsparasitten *[[Giardia]]*. Flagellater kan være både god- og ondartede. De ondartede, også kalt parasittiske flagellater, spiser opp kjøttet i fisken og bryter ned vev. Dette kan medføre store tap for de oppdrettsanleggene som rammes. Tidligere forskning har fastslått at fisketypene røye og harr kan ha vært smittekildene. Jørgensen har sammenlignet parasittene i disse fisketypene med parasitten som forårsaket sykdom hos oppdrettslaksen. De viste seg å være genetisk forskjellig. Parasitten som forårsaker sykdom hos oppdrettslaks ble derfor beskrevet som en ny art: *[[Spironucleus salmonicida]]*. Mye tyder imidlertid på at ikke mange oppdrettssteder har denne parasitten, selv om den er funnet både i Norge og Canada.

Jørgensen skal fortsette å forske på parasitter hos laks og vil være tilknyttet Veterinærinstituttet i noen år fremover. Han skal samarbeide med en professor og to masterstudenter fra Norges veterinærhøgskole for å forsøke å finne smittekilden til parasitten *[[Spironucleus salmonicida]]*.

## Eksterne lenker
* Ny parasitt skildra – Norges veterinærhøgskole
Afrobeat

**Afrobeat** er en musikkstil som ble populær i Afrika på 1970-tallet. Musikken er en kombinasjon av yorubamusikk, jazz, highlife og funkrytmer, kombinert med afrikansk perkusjon og sang. Stilarten ble i hovedsak skapt av den nigeriansk multi-instrumentalisten og bandlederen, Fela Kuti. Kuti spilte først en blanding av jazz og highlife, men begynte med afrobeat tidlig på 60-tallet, sammen med backingbandet *Koola Lobitos Band*. Musikken spredte seg raskt til andre deler av Afrika, spesielt Vest-Afrika og Etiopia.

Karakteristisk ved afrobeat er at det blir spilt av storband med opp til 30 medlemmer. Det er en svært energisk musikkstil med rask rytme og polyrytmisk perkusjon. Musikken er repetitiv og sangene varer ofte lenge, som for å få publikum i en transeliknende tilstand. Videre er musikken i stor grad improvisert.

## Se også
* Afrikansk musikk

## Eksterne lenker
* The Shrine Fanside dedikert til afrobeat
Lamar University

**Lamar University** er et delstatseid universitet i Beaumont, Texas, som inngår i Texas State University System. Det ble grunnlagt i 1923 som *South Park Junior College*. og het *Lamar College* fra 1932. Etter andre verdenskrig økte søknadstilgangen sterkt, og det ble tatt initiativ i delstaten som i 1949 ledet til opprettelsen av *Lamar State College of Technology*.

Ved *Lamar* var det 10&nbsp;595 studenter høstsemesteret 2006, og 542 vitenskapelig ansatte. Skolepengene på samme tid var US$ 4&nbsp;080 for studenter folkeregistrert i Texas.

Undervisningen gis opp til doktorgradsnivå. Fagkretsen fokuserer fortsatt på ingeniørvitenskap og teknologifag. Den første doktorgraden var Doctor of Engineering fra 1970, og året etter fikk *Lamar* universitetsstatus.

Blant tidligere studenter finner vi artisten Janis Joplin.

## Referanser


## Eksterne lenker
*
NORSAR

**Stiftelsen NORSAR** er et norsk forskningsinstitutt med spesialfelt innen forskning, tjenester og programvareutvikling knyttet til seismologi og anvendt geofysikk. Instituttet ble opprettet i 1968 som en del av Norges Teknisk-Naturvitenskapelige Forskningsråd. Det ble omorganisert som en stiftelse 1. juli 1999. Hovedkontoret ligger på Kjeller i Akershus.

NORSAR har ansvar for og opererer noen av verdens største jordskjelvstasjoner, med nettverk av målere blant annet i Hedmark og på Finnmarksvidda. De har mange års erfaring i metodeutvikling for avansert seismologisk dataprosessering og analyse av data fra jordskjelvinstrumenter. En stor del av NORSARs virksomhet er rettet mot metodeutvikling for å skille naturlige rystelser (som eksempelvis jordskjelv) fra rystelsene som oppstår ved kjernefysiske eksplosjoner. NORSAR er oppnevnt som nasjonalt datasenter (NDC) for overvåkning av den kjernefysiske prøvestansavtalen.

NORSAR hadde en viktig rolle da Norge i 1973 knyttet seg til ARPANET som første ikke-amerikanske land.

Administrerende direktør siden 2. januar 2014 er Anne Strømmen Lycke som tok over etter Anders Dahle. Fra 1. april 2025 tar Birger Steen over som administrerende direktør.

## Referanser


## Eksterne lenker
* 
*
Lehigh University

**Leigh University** er et privat, ikke-kommersielt universitet i Bethlehem i delstaten Pennsylvania, USA. Det ble grunnlagt 1865 av Asa Packer som en teknisk høyskole for utvikling av regionen, og han ga skolen et bidrag på US$ 500&nbsp;000 ved grunnleggelsen – den tidens største private skolegave.

Opprinnelig var det fire tekniske skoler og en litterær – de tekniske inkluderte en ingeniørskole, en gruveskole, en metallurgiskole og en skole innen kjemi. Den dag i dag har universitetet svært avanserte kjemiske laboratorier.

Siden strarten på både business- og lærerutdanningene har disse på en unik måte kombinert høy vitenskapelig (teoretisk) innsikt med praktisk tilnærming, og lærerstudiet har den dag i dag bare høyere grads undervisning.

De fire collegene ved dagens *Lehigh* er:
* P.C.Rossin College of Engineering and Applied Science
* College of Arts and Sciences
* College of Business and Economics (siden 1910)
* College of Education (kun høyere studier)

Ved *Lehigh* var det 6&nbsp;858 studenter og 614 vitenskapelig ansatte i 2006 (høstsemesteret), og skolepengene på samme tid var US$ 33&nbsp;770 per år. Lærertettheten er relativt høy i amerikansk målestokk, med ratio 11:1, men på lavere grads studier er lærertettheten 9:1. Studiene gis opp til doktorgradsnivå [Ph.D), samt Mastergradene M.Sc., M.BA., og M.Eng.

## Referanser


## Eksterne lenker
*
Liste over byer i Israel

Følgende **liste over [[israel]]ske byer** er basert på nåværende registre hos Israels statistiske sentralbyrå (CBS). Innen Israels lokalstyresystem kan et urbant område bli gitt bystatus når innbyggertallet er over 20&nbsp;000. Uttrykket «by» refererer generelt ikke til lokalstyrer eller byområder, selv om en definert by ofte inkluderer innbyggerne i et urbant område eller en forstad. 75 israelske kommuner har status «by».

På grunn av dette forteller listen ingenting om en bys sosiale eller økonomiske status. Jerusalem har høyere innbyggertall enn Tel Aviv, selv om forstedene til Tel Aviv (*Gush Dan*) er mange ganger større på grunn av de mange drabantbyene og forstadene. Fordi de identifiseres med den mest sentrale byen i området, som er økonomisk, kulturelt og ofte politisk senter i området, inkluderer definisjonen på byene ofte hele regionen. For eksempel blir  Ben Gurion International Airport referert til som «Tel Aviv Airport» selv om den egentlig ligger nærmere Lod og Jehud-Monosson.

## Liste over byer

Israel har 14 byer med over 100&nbsp;000 innbyggere, inkludert Jerusalem med over 500&nbsp;000 og Tel Aviv, som nærmer seg statusen «verdensby». Totalt er 74 israelske byområder fått bystatus av CBS, der den siste byen som fikk bystatus er den israelsk-arabiske bosetningen i Kafr Qasim. Følgende liste er sorterbar, og inneholder alle israelske byer etter navn, distrikt, areal og innbyggertall etter informasjon fra Israels statistiske sentralbyrå i 2006:

## Byer med høy innvandringsbefolkning
Følgende er en liste over byer med høy innvandringsbefolkning. Med begrepet innvandrer mener man de som kom til Israel etter 1990. De fleste kom fra den tidligere Sovjetunionen, selv om det også kom mange fra Etiopia og Argentina.

## Se også
* Israels distrikter
* Israels demografi

## Referanser


## Fotnoter


## Eksterne lenker
* 
* Kart 
* Urban Israel: Detaljer om og bilder fra mange byer i Israel  
* Israels statistiske sentralbyrås offisielle hjemmeside
Fylkesvei 6572

**Fylkesvei 6572 (Fv6572)** går mellom Fossem og Holtmoen i Midtre Gauldal kommune.

Før Trøndelag fylke ble opprettet 1. januar 2018 hadde veien betegnelsen fylkesvei 656.

## Kommuner og knutepunkter

## Eksterne lenker
* Vegvesenets vegkart 
*
Fylkesvei 4116

**Fylkesvei 4116** går mellom Borshavn og Borhaug i Farsund kommune.

Frem til 2019 hadde veien betegnelsen fylkesvei 658 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Variskiske fjellkjedefolding

**Den variskiske fjellkjedefolding**, også kjent som **Den hercynske fjellkjedefolding** eller **Den variskiske orogonese**, var en geologisk episode av fjellkjededannelse i perioden karbon-perm for 320–250 millioner år siden. En kontinental kollisjon mellom Euramerika (Laurasia) og Gondwana førte da til dannelse av superkontinentet Pangea.

Fjellkjedefoldingen skapte de mellomeuropeiske fjellområdene Ardennene, Taunus, Eifel, Bergisches Land, Harz og Erzgebirge, samt det Bøhmiske massiv. Videre østover er Karpatene resultatet av kollisjonen mellom Gondwana og det østligere Baltica-segmentet av Euramerika/Laurasia.

Det er også en mulig variskisk fjellkjededanning langt sør på Svalbard, nærmere bestemt Torell Land øst for Van Keulenfjorden. Spitsbergen lå klemt mellom Laurentia (Øst-Grønland) og Siberia, og ble formet av både den kaledonske fjellkjedefolding og den hercyniske (variskiske).

## Etymologi
Navnet «variskisk» kommer fra det latinske middelaldernavnet for distriktet *Variscia*, hjemsted for en tysk stamme, Varisci, og ble innført i 1880 av geologen Eduard Suess. Variscitt, et sjeldent grønt mineral funnet i regionen og først oppdaget i Vogtland-distriktet i Sachsen i Tyskland, som er i Det variskiske belte, har samme etymologi. Begrepet «hercynsk» derimot, stammer fra Harz-fjellene i Tyskland.

## Referanser


## Eksterne lenker
*
Rehovot

**Rehovot** (hebraisk: רְחוֹבוֹת) er en by i Sentraldistriktet i Israel, omtrent 20 kilometer sør for Tel Aviv. Ifølge Israel Central Bureau of Statistics (CBS) hadde byen en total befolkning på 101&nbsp;900 i 2004.

Rehovot ble bygget på samme sted som Doron, et jødisk samfunn som eksisterte siden Mishna. I området ligger Khirbet Duran, som ble populær i romer-, bysantin- og tidlige araberperioder. Byen har fått sitt navn fra *rahav* (רחב), som betyr «brede steder», etter en bibelsk by med samme navn (omskrevet *Rehoboth* i King James Version), som befant seg et annet sted, i Negevørkenen.

## Referanser


## Eksterne lenker
*
Fylkesvei 661 (Hedmark)

**Fylkesvei 661 (Fv661) i [[Hedmark]]** gikk mellom Kvernnesodden og Nymoen i Rendalen kommune. Veien var 8,5&nbsp;km lang.

2019 ble veien del av fylkesvei 2212.

## Kommuner og knutepunkter

* Kvernnesodden
* Kvernnesodden bru (ca. 70 m)
* fra Nymoen til  Hornset, kommunal vei til Nordre Berget (2,6&nbsp;km)

## Referanser


## Eksterne lenker
* Vegvesenets vegkart
Ashkelon

**Ashkelon** eller **Ashqelon** (hebraisk: אַשְׁקְלוֹן; tiberiensisk hebraisk *ʾAšqəlôn*; arabisk: عسقلان ; latin: *Ascalon*) er en by i vestre Negev, i Sørdistriktet i Israel, med en befolkning på omtrent .

Den gamle havnen i Ashkelon strekker seg tilbake til neolittisk tid, mens oldtidens havneby Ashkelon er datert tilbake til bronsealderen og ble herjet og ødelagt i slutten av epoken. Like ved dagens Ashkelon ligger restene av den antikke Ashkelon. I løpet av sin historie har den blitt besatt og styrt av kanaanitter, filistere, israelere, assyrere, babylonere, grekere, fønikere, hasmoneerne, romere, persere, egyptere, muslimer, og korsfarere. Den ble ødelagt av muslimske mamelukkene fra Egypt i 1270 og falt da i glemselen. 

Dagens moderne by Ashkelon vokste ut av den arabiske landsbyen al-Majdal. I 1596 besto landsbyen av 559 muslimske husholdninger og i 1931 bodde det 6166 muslimer og 41 kristne der. I 1948 hadde befolkningen vokst til rundt . Israelske styrker erobret byen den 5. november 1948, og det meste av den arabiske befolkningen flyktet. Byen ble innledningsvis gitt navnene  Migdal Gaza, Migdal Gad og Migdal Ashkelon av de jødiske innbyggerne. De fleste av de gjenværende araberne ble forvist ved 1950. I 1953 ble nabolaget Afridar inkorporert og navnet «Ashkelon» ble adoptert som byens navn. Ved 1961 ble Ashkelon rangert som det 18. største blant israelske urbane sentre med en befolkning på rundt . Ved 2015 utgjorde befolkningen i Ashkelon  innbyggere.

Dagens moderne by beliggende langs Israels sørkyst er betraktet som hovedstaden i distriktet av samme navn. Byen er et turistmål grunnet sine moderne hoteller, mange parkanlegg, og med et behagelig klima preget av å ligge mellom kysten av Middelhavet og en ørkensone. Byens økonomi er delvis basert på turisme. Byens industri består av alt fra produksjon av matvarer til metallarbeid. I 2005 ble en av verdens største avsaltingsanlegg for fersk vann åpnet i Ashkelon, og behandler  kubikkmeter med vann daglig.

## Etymologi
Navnet *Ashkelon* er antagelig vestsemittisk, og kan være forbundet med rotordet *š-q-l* («å veie» fra en semittisk rot *ṯql*, beslektet med hebraiske , *šāqal*, eller arabiske , «vekt»), kanskje et vitnemål til stedets betydning som et senter for handelsvirksomhet. De engelske betegnelsene for vårløk, *scallion*, og sjalottløk, engelsk *shallot*, er begge avledet fra latinske *ascalonia*, igjen avledet fra greske ασκολόνιον, *askolonion*, som henviser til den kanaanittiske havnebyen Ashkelon.

## Søsterbyer
* Côte Saint-Luc, Quebec, Canada
* Xingyang, Kina
* Aix-en-Provence, Frankrike
* Kutaisi, Georgia
* Berlin-Weißensee, Tyskland
* Sopot, Polen
* Entebbe, Uganda
* Portland (Oregon), USA
* Baltimore (Maryland), USA

## Referanser


## Eksterne lenker
* 
* 
* Ashkelons byråd
* «Ashkelon, ancient city of the sea», *[[National Geographic]]*, januar 2001
Liste over norske statsråder med kort styretid

**Liste over statsråder med kort styretid** er en liste over statsråder som alle har styrt sitt departement i 361 dager eller kortere. Lars Korvalds regjering satt i ett år minus to dager og er ikke med på listen.

## Referanser
Elna Munch

**Elna Elisabeth Munch** (1871–1945) var en dansk politiker, lærer og kvinnesaksforkjemper. Hun representerte partiet Det Radikale Venstre. 

I tillegg til å være politiker selv var hun gift med en minister; Peter Rochegune Munch. Sammen fikk de ett barn. 

Elna tok *studentereksamen* i 1891, og i 1896 tok hun som den andre danske kvinne cand.mag-grad i matematikk ved Universitetet i København. Kun Thyra Eibe hadde denne utdanningen før henne, hun gikk ut året før. Fra 1891 fungerte hun også som lærer ved flere høyskoler. 

Da det gamle *Venstre* ble oppløst og erstattet av Det Radikale Venstre (RV) ble dannet i 1905 var hun blant de første kvinnene i ledelsen, sammen bl.a. Johanne Rambusch. Partiet hadde en sterk likestillingsprofil. I perioden 1918–1935 satt hun på Folketinget, etter at hun i 1918 var en av de fire første kvinnene på Folketinget etter grunnlovsendringen i 1915 som tillot at kvinner stilte til Folketingsvalg. De andre tre kvinnene som fikk plass i 1918 var Helga Larsen, Karen Ankersted og Mathilde Malling Hauschultz. 

Elna bygde i tillegg opp den landsomfattende *Landsforbundet for Kvinders Valgret* (LKV) i 1907, som etterfulgte de lokale *Politisk Kvindeforening*, senere *Københavns Kvindevalgretsforening*. Johanne Rambusch var formann i LKV, Elna Munch nestformann.  

## Bøker
* 1899 – *Naturlære til Skolebrug*

## Referanser


## Kilder
* Dansk Kvindebiografisk Leksikon – Elna Munch
Ramat Gan

**Ramat Gan** (hebraisk:  eller   – «hagehøyder») er en by i Tel Aviv-distriktet, Israel. Den grenser til byene Tel Aviv, Giv'atayim, Bnei Brak, Kiryat Ono og Givat Shmuel. Stedet huser Israels nasjonale fotballstadium, Bar-Ilan-universitetet, Israels største sykehus (Sheba medisinske senter) og en nasjonalpark. Byen huser også en av verdens største diamantmarkeder, som er lokalisert i Israels høyeste bygning, Moshe Aviv Tower.

## Historie
Ramat Gan ble etablert i 1921 som en moshav, en kommunal bosetning med fokus på landbruk. Etter kommersiell vekst og befolkningsvekst så fikk den bystatus i 1950. Per 2004 hadde Ramat Gan 127&nbsp;400 innbyggere på et område på 12&nbsp;000 dunam (12 km²). Befolkningen vokste med en vekstrate på 0,7&nbsp;% per år.

Ifølge Israels statistiske sentralbyrå var Ramat Gans sosioøkonomiske rangering på åtte av ti i 2001. 70,9&nbsp;% av avgangsstudentene mottok vitnemålssertifikat i 2000. Det året var gjennomsnittslønnen i Ramat Gan på 6&nbsp;995 INS.

## Referanser


## Eksterne lenker
*
Israels statistiske sentralbyrå

**Israels statistiske sentralbyrå**, forkortet **CBS**, er et israelsk departement etablert i 1949 for å utføre vitenskapelige undersøkelser og publisere statistiske data for alle aspekter av israelsk liv, inkluder befolkning, samfunn, økonomi, industri, utdanning og fysisk infrastruktur

CBS er styrt av en riksstyrende statistikker, som er utnevnt på anbefaling fra statsministeren.

Hovedkvarteret befinner seg i Jerusalems nabolag, men en annen gren i Tel Aviv.

## Fotnoter

## Referanser


## Eksterne lenker
* 
*
Avalonia

**Avalonia** er navnet på det tidligere kontinentet som omfatter dagens England, Wales, sørlige Irland, Nederland, nordlige Belgia og nordlige Tyskland. Det omfatter også østkysten av USA og Canada opp til Newfoundland. Kontinentet har sitt navn etter halvøya Avalon ved Newfoundland.

Avalonia var et vulkansk mikrokontinent, kanskje en terran, på kanten av Pannotia i kambriumtiden. Kontinentet ble dannet av vulkansk lava fra 730 millioner år siden og frem til 570 millioner år siden. Antakelig ble terranet bygget opp på klassisk vulkansk vis over en subduksjonssone hvor havbunnsskorpe sank ned under Pannotia-kontinentet.

Pannotia drev nordover og løste seg opp i kambriumtiden, og østsiden av Avalonia støtte sammen med Baltica (Skandinavia) i sen ordovicium og tidlig silur for om lag 450 millioner år siden. De to kontinentene lå på denne tiden på omtrent 30-60° sørlig bredde. I sen silur og tidlig devon kolliderte Avalonia også med Laurentia (Nord-Amerika) for ca. 415 millioner år siden. På den tiden lå England på ca. 30° S og Newfoundland omkring 45° S. Kollisjonen skjedde parallelt med Laurentias kollisjon mot Baltica, og de tre kontinentenes marginer gjennomgikk den kaledonske fjellkjedefolding.

Den neste kollisjonen skjedde i karbon-perm for 320-280 millioner år siden, med det lille kontinentet Armorica (Frankrike, Den iberiske halvøy). Dette kontinentet hadde slitt seg løs fra Pannotia og støtte nå sammen med Avalonia og ble en del av Euramerika-kontinentet («Old Red Continent»). Den iberiske halvøy var da snudd opp ned i forhold til dagens posisjon, og kollisjonssonen ses i fjellområdene i det nordlige Marokko og sørlige Andalucía.

Til sist kolliderte Avalonia med selve Gondwanaland i karbon, som resulterte i den herkyniske fjellkjedefolding langs den Rheno-hyrkeniske sonen. Den belgiske delen av Avalonia-kontinentet var ei øy i karbon-perioden, og inneholder store mengder kull fra denne perioden. Fra 250 millioner år siden, i sen perm og trias, befant Avalonia seg midt inne i det nye superkontinentet Pangea, og da dette ble delt i to ble de to halvdelene av Avalonia separert av Atlanterhavet.

## Referanser


## Eksterne lenker
*
Gibson Moderne

**Gibson Moderne** er en gitar som ble produsert i 1958 sammen med sine gitarbrødre, Gibson Flying V og Gibson Explorer. Det var Gibsonpresident Theodore «Ted» McCarty som kom med disse tre skissene. Den blir ikke produsert lenger på grunn av liten popularitet, noe som gjør den til et verdifullt samlerobjekt.

Gitaren kom tilbake i 1982 da Gibson viste den frem på NAMM-showet i Atlanta som en del av «Heritage Series». Gitaren ble senere produsert i Korea av Epiphone.

Kroppen og halsen er vanligvis i korina/mahogny, fingerbrettet er i rosentre. Gitaren er utstyrt med 2 humbuckere og den har Tune-o-matic bridge.

## Se også
*Gibson Flying V
*Gibson Explorer
Conrad Felixmüller

**Conrad Felixmüller** (egentlig *Conrad Felix Müller*) (født 21. mai 1897 i Dresden, død 24. mars 1977 i Berlin-Zehlendorf) var en tysk maler som malte ekspresjonistisk, og var med i bevegelsen rundt Neue Sachlichkeit. Navnet Felixmüller tok han som kunstnernavn etter råd fra en kunsthandler.

## Liv og virke
Han begynte å studere musikk, men bega studiet til fordel for billedkunsten fra 1912, ved Dresdenakademiet, der han var ferdig til 1915 etter et mesterår under Carl Bantzer. Han ble selvstendig kunstner med utstillinger i både *Galerie Sturm* (Berlin), 1916 og *Galerie Hans Goltz* (München), 1917. Innkalt til krigstjeneste samme år, og endte opp i russisk krigsfangenskap.

Han var med på å stifte Dresden-secesjonen i 1919 og ble dens første president. Også med i *Novembergruppen*. Han besøkte ofte kunstsamleren Heinrich Kirchhoff i Wiesbaden, og laget familieportrettet «*Familienbildnis Kirchhoff*» i 1920 (nå i Museum Wiesbaden). Han vant den store prisen i Dresden Kunstforening i 1928, og stilte ut i et av Berlins mest kjente gallerier 1929.

I 1936 ble om lag 40 av verkene utstilt som entartete, og han ble fratatt medlemskap i Berlins kunstnerforbund. Etterhvert ble i alt 151 verker destruert. 61 er registrert som beslaglagt.

Etter 1949 underviste han ved Halle-universitetet til 1962.

Han etterlot seg en betydelig mengde skriftlige arbeider. Disse er tatt vare på i Germanisches Nationalmuseum i Nürnberg

## Minneutstilling

* *Felixmüller Böckstiegel Arbeitswelten* Kunsthalle Bielefeld; 4. februar til 13. mai 2007
## Referanser


## Kataloger
* Emilio Bertonati: *Neue Sachlichkeit in Deutschland*, Herrsching 1988, ISBN 3881994475
* Conrad Felixmüller – Peter August Böckstiegel: Arbeitswelten hrs. von Jutta Hülsewig-Johnen, Dresden/Bielefeld 2006/07, ISBN 3879099006

## Litteratur
* Claus Pese: *Mehr als nur Kunst. Das Archiv für Bildende Kunst im Germanischen Nationalmuseum,* Ostfildern-Ruit 1998 (*Kulturgeschichtliche Spaziergänge im Germanischen Nationalmuseum*, Bd.2), S.99-104.
* Wolfgang Maier-Preusker: "Buch- und Mappenwerke mit Grafik des Deutschen Expressionismus" A.Kat. für Hansestadt Wismar 2006

## Eksterne lenker
* 
* Westfälisches Landesmuseum für Kunst und Kulturgeschichte Münster
* Biografier og verker <small>(tysk)</small> 
* Biografi og noen tresnitt <small>(tysk)</small> 
*
Fylkesvei 5743

**Fylkesvei 5743** gikk mellom Heggja bru i Eid og fylkesgrensa mot Møre og Romsdal ved Instetjønna. Veien var 6,6&nbsp;km lang.

Frem til 2019 hadde veien betegnelsen fylkesvei 665. Oktober 2019 ble veien del av fylkesvei 5794.

## Kommuner og knutepunkter

*Velte

## Referanser


## Eksterne lenker
* Vegvesenets vegkart
Verfassungsschutzbericht

**Verfassungsschutzbericht** er tittelen på årlige rapporter om politisk ekstremisme som utgis både av det tyske føderale innenriksministeriet i samarbeid med Bundesamt für Verfassungsschutz, og på rapporter som utgis av de enkelte delstatenes innenriksministerier i samarbeid med delstatskontorene for vern av forfatningen.

Rapportene er en del av forbundsregjeringens og delstatsregjeringenes offentlighetsarbeid. Den mest kjente rapporten er den som utgis av det føderale innenriksministeriet og som gjelder i hele Tyskland. Rapporten blir utarbeidet av Bundesamt für Verfassungsschutz. Grunnlaget for offentliggjøringen av den føderale rapporten er Bundesverfassungsgesetz § 16

## Eksterne lenker
* Verfassungsschutzbericht, Bundesamt für Verfassungsschutz
MS «Hamlet»

**MS «Hamlet»** er et skip i eie av Scandlines som trafikkerer ruten Helsingborg-Helsingør.

## Referanser


## Eksterne lenker
* 
*
Lewis University

**Lewis University** er et katolsk universitet i Romeoville i delstaten Illinois, USA. Det ble grunnlagt i 1932 av erkebiskopen av Chicago som *The Holy Name Technical School*. Under andre verdenskrig ga skolen flygerutdanning for Marinen og forsket innen avionikk. I 1944 startet sivil undervisning igjen, med et mer tradisjonelt *liberal arts*-fokus.

*Lewis* ble college i 1962 og universitet i 1973.

Ved *Lewis* var det 5&nbsp;289 studenter og 499 vitenskapelig ansatte i 2006, og skolepengene var amerikanske dollar 20&nbsp;450. Utdanningen gis med eksaminasjon helt opp til doktorgradsnivå.

Blant tidligere studenter er artisten Chaka Kahn (Yvette Marie Stevens).

## Referanser


## Eksterne lenker
*
Elisabeth Juell Rasmussen

**Elisabeth Juell Rasmussen** (født 19. mars 1943 i Bærum, død 7. juni 1988 i Oslo) var en norsk billedkunstner og illustratør.

Hun var utdannet fra SHKS, og debuterte med separatutstilling i 1975. Hun arbeidet i flere teknikker: akvarell, akryl, olje og med broderier. En særegen metode for henne var blanding av vannfarger og akryl, malt på grovt akvarellpapir. 

Hun illustrerte i ukeblad og tidsskrift, for NRK Barne-tv og flere fagbøker. Sammen med læreren Niels Songe-Møller utga hun i 1984 boka *Fra voksen til barn*. Boka vant Kirke- og undervisningsdepartementets første fagbokpris dette året. 

## Referanser
Fylkesvei 6584

**Fylkesvei 6584 (Fv6584)** går mellom Lundamo og Lyngen i Melhus kommune.

Før Trøndelag fylke ble opprettet 1. januar 2018 hadde veien betegnelsen fylkesvei 675 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Susanne Kastner

**Susanne Kastner** (født *Baumgärtel* 11. desember 1946 i Karlstadt) er en tysk politiker (SPD). Fra 2002 til 2009 var hun visepresident for Forbundsdagen.

## Bakgrunn og utdannelse

Hun er utdannet religionslærer, og arbeidet som dette frem til 1989. Kastner er gift og har tre barn.

## Partiverv

Kastner ble medlem av SPD i 1972, og ble innvalgt i styret i SPD i Bayern i 1992. Fra 1998 har hun vært medlem av presidiet i SPD i Bayern, og fra 2004 i tillegg av SPDs føderale styre. Kastner hører til ledelsen i Seeheimer Kreis, et nettverk av pragmatiske og udogmatiske sosialdemokrater innenfor SPD, ofte beskrevet som SPDs høyrefløy.

## Offentlige verv

Susanne Kastner ble 22. mai 1989 fast medlem av Forbundsdagen, etter at Anke Martiny trakk seg fra parlamentet. Hun har siden blitt gjenvalgt, fra delstaten Bayern, ved alle valg. Hun var turistpolitisk talskvinne for SPDs fraksjon fra 1989 til 1989, og parlamentarisk forretningsfører for SPD-fraksjonen fra 1998 til 2002.

Hun er videre leder for den tysk-rumenske parlamentarikergruppen og varamedlem i utvalget for turisme.

17. oktober 2002 ble hun valgt til visepresident i Forbundsdagen.

## Utmerkelser og æresbevisninger
* Æresdoktor ved Aurel-Vlaicu-universitetet i Arad i Romania
* Bundesverdienstkreuz
* Bayerischer Verdienstorden
* Æresborger av Lipova i Romania

## Referanser


## Litteratur
* Christoph Schwennicke: «Bundestagsvizepräsidentin Susanne Kastner», i: Michael F. Feldkamp (red.), *Der Bundestagspräsident. Amt – Funktion – Person.* 16. valgperiode, München 2007, p. 189-193 ISBN 978-3-7892-8201-0

## Eksterne lenker
* Susanne Kastner
* Offisiell biografi, Forbundsdagen
Fylkesvei 3416

**Fylkesvei 3416** går mellom Varland og Arabu i Vinje kommune.

Frem til 2019 hadde veien betegnelsen fylkesvei 851 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Lewis & Clark College

**Lewis & Clark College** er et privat universitet i sørvestre Portland i delstaten Oregon, USA. Det ble grunnlagt i 1867 som *Albany Collegiate Institute*.

Ved *L&C* var det 3&nbsp;641 studenter og 376 vitenskapelig ansatte i 2006, og skolepengene var på US$ 29&nbsp;772. Studier gis opp til doktorgradsnivå (Ph.D).

De tre skolene som colleget består av, er:
* College of Arts and Sciences
* Lewis & Clark Law School
* Graduate School of Education and Counseling

Faglig fokus er på typiske *liberal arts*studier. Statsvitenskap er et satsingsområde.

Blant tidligere studenter finner vi Monica Lewinsky og Ayn Rand, sistnevnte var æresdoktor ved *L&C*.

Skolen er oppkalt etter pionerene i Lewis og Clarks ekspedisjon.

## Referanser


## Eksterne lenker
*
Fylkesvei 851 (andre betydninger)

I Norge finnes **fylkesvei 851** i de følgende fylkene:

*Fylkesvei 851 (Rogaland)
*Fylkesvei 851 (Telemark)
*Troms (primær fylkesvei)
*Fylkesvei 851 (Vestfold)
Britannia Hospital

***Britannia Hospital*** er en britisk filmkomedie fra 1982 regissert av Lindsay Anderson. Hovedrollene innehaes av Malcolm McDowell, Leonard Rossiter og John Moffatt.

Filmen regnes som siste del av en britisk filmtrilogi der de to første er *[[If....]]* (1968) og den andre *[[O Lucky Man!]]* (1973). Malcolm McDowell har en ledende rolle i dem alle. Alle tre filmene har et surrealistisk og absurd preg

## Handling
*Britannia Hospital* er en svart og misantropisk komedie. England beskrives som et eneste stort asyl hvor arbeiderne ikke vil jobbe, rike pasienter opereres på første klasse og legene morer seg med festlige eksperimenter. Filmen er full av innfall i form av streiker, besøk av Dronningmoren, samt et vanvittig forsøk på å sy sammen en ny "storbritannier" av deler fra alle folkeslag i riket.

## Om filmen
Filmen regnes som en humoristisk og samtidig alvorlig karikatur av Englands situasjon og politikk på 1980-tallet skildret gjennom livet på et sykehus.

Filmen ble i 1982 nominert til Gullpalmen ved Filmfestivalen i Cannes.

## I rollene
* Malcolm McDowell som Mick Travis
* Leonard Rossiter som Vincent Potter
* Brian Pettifer som Biles
* John Moffatt som Greville Figg
* Fulton Mackay som Chief Superintendent Johns
* Vivian Pickles som Matron
* Barbara Hicks som Miss Tinker
* Graham Crowden som Professor Millar
* Jill Bennett som Dr. MacMillan
* Peter Jeffrey som Sir Geoffrey
* Joan Plowright som Phyllis Grimshaw
* Robin Askwith som Ben Keating
* Dave Atkins som Sharkey
* Mark Hamill som Red
* Richard Griffiths som Cheerful Bernie
* Arthur Lowe (ukjent rollenavn)

## Eksterne lenker
*
Le Figaro

***Le Figaro*** er en av Frankrikes ledende aviser. Den blir generelt sett som konservativ og støtter partiet Les Républicains.

Avisen ble etablert i Paris i 1826 som et satirisk ukeblad og tok sitt navn og motto fra komedien *[[Barbereren i Sevilla]]* av Beaumarchais. Mottoet er: «*Sans la liberté de blâmer, il n'est point d'éloge flatteur*» («Uten frihet til å kritisere er det ingen sann ros»). Den ble utgitt noe irregulært frem til 1854, hvor den ble overtatt av Hippolyte de Villemessant. I 1866 var den blitt den største avisen i Frankrike.

I dag kontrolleres *Le Figaro* av Serge Dassault, som er en konservativ forretningsmann, som er mest kjent for å eie fly- og våpenprodusenten Dassault Aviation. Kombinasjonen av at Dassault eier en viktig avis og er storleverandør til militæret samtidig med at han selv er borgermester og senator for UMP, har ført til en del kritikk.

## Referanser
 
## Eksterne lenker
*
Seeheimer Kreis

**Seeheimer Kreis** («Seeheim-kretsen») er en sammenslutning av forbundsdagsmedlemmer fra det tyske sosialdemokratiske partiet, SPD. Det er, ved siden av Parlamentarische Linke og Netzwerk Berlin, en av tre politiske strømninger innenfor SPDs fraksjon i Forbundsdagen. Nettverket betegner seg som udogmatiske og pragmatiske sosialdemokrater. Politiske kommentatorer beskriver gruppen som «høyrefløyen» i SPDs fraksjon. Nettverket har navn etter byen Seeheim-Jugenheim i det sydlige Hessen, der parlamentarikerne regelmessig møtes.

## Litteratur
* Annekatrin Gebauer: *Der Richtungsstreit in der SPD. Seeheimer Kreis und Neue Linke im innerparteilichen Machtkampf. Mit einem Geleitwort von Helmut Schmidt*. VS Verlag für Sozialwissenschaften, Wiesbaden 2005. ISBN 3531147641

## Eksterne lenker
*
Lipscomb University

**Lipscomb University** er et kristent universitet i Nashville, Tennessee. Det ble grunnlagt i 1891 av David Lipscomb.

Studentene engasjeres i daglig bønn og bibelstudier, og kristent liv og studier er en sentral del av det akademiske program.

Ved universitetet var det 2&nbsp;563 studenter og 260 vitenskapelig ansatte i 2006, og skolepengene samme år var US$ 15&nbsp;566. Studier og undervisning gis opp til over masternivå (*First Professional*).

## Referanser


## Eksterne lenker
*
Liberty University

**Liberty University** er et kristent, baptistisk universitet i Lynchburg i Virginia i USA. Det ble grunnlagt i 1971.

Filosofien ved universitetet er konservativ og kristen-patriotisk, og studentene følger en relativt streng etisk kodeks også utenfor campus. Det er eksempelvis forbudt å kle seg i shorts eller å ha kles- eller hårmote som knyttes til «motkulturer». Det er obligatorisk andakt tre ganger per uke. Blant prominente talere ved *Liberty* finner vi en rekke ledende republikanere og predikanter, inklusive Ronald Reagan, Oliver North, Billy Graham, Jesse Helms, Mike Huckabee og John McCain.

Ved *Liberty* var det 17&nbsp;606 studenter i 2006 og 701 vitenskapelig ansatte. Skolepengene samme år var US$ 15&nbsp;800. Det gis eksamener opp til doktorgrad.

## Referanser


## Eksterne lenker
*
Per Verner Rønning

**Per Verner Vågan Rønning** (født 9. januar 1983) er en norsk fotballtrener og tidligere fotballspiller som siden 2025 er assistenttrener for Sandefjord Fotball. 

Han har tidligere spilt for , , , , svenske  og . Han har også aldersbestemte landskamper. 

Per Verner Vågan Rønning ble kjøpt til Glimt fra svenske AIK før 2008-sesongen, som erstatter for Erik Hoftun som la opp som spiller etter 2007-sesongen. 

Den 7. januar 2019 ble han ansatt som assistenttrener for , og tok den 27. november 2019 tok over som hovedtrener.

Før 2025-sesongen ble han assistenttrener for Sandefjord Fotball i eliteserien under hovedtrener Andreas Tegström.
## Referanser


## Eksterne lenker
*